<classify> MWANDISHI WETU-DAR ES SALAAM MHARIRI wa gazeti la Jamhuri, Godfrey Dilunga, amefariki dunia baadaya kuugua maradhi ya tumbo. Dilunga aliyekuwa akipatiwa matibabu Hospitali ya Taifa MuhimbiliMNH, tangu Septemba 9, mwaka huu alifariki dunia jana alfajiri wakatiakiendelea kupata matibabu. Taarifa iliyotolewa Dar es Salaam na Mkurugenzi Mtendaji wa JamhuriMedia Ltd, Deodatus Balile, ilieleza kuwa awali Dilunga alikuwa amelazwaHospitali ya Rufaa Mwananyamala kutokana na tatizo la maumivu ya tumbo. Alisema baadaye alihamishiwa Hospitali ya Taifa Muhimbili, ambakomadaktari na wauguzi walijitahidi kuokoa maisha yake, lakini Mungu alimpendazaidi. Balile alisema uongozi wa Kampuni ya Jamhuri kwa kushirikiana nafamilia ya marehemu wanaandaa utaratibu wa kuaga mwili Dar es Salaam na mazikoyanatarajiwa kufanyika mkoani Morogoro ambako alizaliwa. Tunaendelea na taratibu za kuandaa mipango ya mazishi ya mwenzetuDilunga, ambayo yatafanyika mkoani Morogoro ambapo mwili utasafirishwa kesho leo,alisema Balile. Akizungumzia historia ya Dilunga, alisema aliajiriwa na kampuni hiyotangu Februari mosi mwaka huu, akiitumikia nafasi ya Mhariri wa gazeti hilohadi mauti yalipomfika. Alisema kabla ya kujiunga na Jamhuri, Dilunga aliwahi kufanya kazi katikaKampuni ya Habari Corporation akiwa mwandishi na baadaye mhariri wa magazeti yaRai na MTANZANIA. Hata hivyo baada ya mabadiliko ya muundo wa kampuni, alijiunga nakuwa mhariri wa gazeti la kila siku la Raia Mwema. Pia alisema kwa muda mfupi aliofanya kazi katika gazeti la Jamhuri amekuwa mtu wamsaada na ametoa mchango mkubwa katika kuboresha maudhui ya gazeti hilo lauchunguzi. Hakika pengo lake ni vigumu kuzibika. Tunasikitika tumempoteza mtumuhimu ndani ya tasnia ya habari, alisema Balile. Balile aliwashukuru madaktari na wauguzi wa Hospitali ya Mwananyamalana Muhimbili, wahariri, waandishi wa habari, maofisa uhusiano, wanasiasa nawatu mbalimbali ambao walifika hospitalini kumjulia hali wakati wa ugonjwawake. Dilunga aliyezaliwa Oktoba 28, mwaka 1976, ameacha mjane na watotowatatu. Bwana alitoa, Bwana ametwaa, jina la Bwana lihimidiwe, amen.  <topic>: kitaifa 